Planerne om et hospice i Mariagerfjord-området har ligget klar i flere år, dog uden at blive realiseret. Men med de nye nordjyske hospicepladser i sigte, er der nyt håb for opstarten af Hospice Mariagerfjord i Hadsund. - Vi vælger at tro på, at det nu er vores tur til at få nogle hospicepladser, siger støtteforeningens formand, Charlotte Thulstrup til P4 Nordjylland. Det bliver tidligst efter sommerferien, at politikerne beslutter, hvor de seks pladser skal ligge i Nordjylland og dermed afgør Hospice Mariagerfjords skæbne. De seks nye hospicepladser er opstået, fordi regeringen i samarbejde med Dansk Folkeparti og Kristendemokraterne har vedtaget den såkaldte Kræftplan 3.
I forbindelse med den såkaldte Kræftplan 3 skal Nordjylland have seks nye hospicepladser. Det giver nyt håb for det planlagte hospice i Hadsund.  Det skriver P4 Nordjylland.